cyanic-selkie/wikianc huggingface dataset:
பெண்களின் தங்குமிடம்
குடும்ப வன்முறை அல்லது நெருக்கமான கூட்டாளரின் வன்முறைக்கு உள்ளாகும் பெண்களுக்கு தப்பிக்கும் திறன் மதிப்புமிக்கது. கூடுதலாக, இதுபோன்ற சூழ்நிலைகள் அடிக்கடி அதிகாரத்தின் ஏற்றத்தாழ்வை உள்ளடக்குகிறது. இது பாதிக்கப்பட்டவரின் நிதி சார்ந்த விருப்பங்களை அவர்கள் வெளியேற விரும்பும் போது கட்டுப்படுத்துகிறது. இவ்வாறான பெண்கள் தங்குமிடங்கள் பெண்களுக்கு உறுதியான வளங்களைப் பெற உதவுகின்றன. மேலும், அவர்களின் குடும்பங்கள் ஒரு புதிய வாழ்க்கையை உருவாக்க உதவுகின்றன. கடைசியாக, வன்முறையால் தாக்கப்பட்ட பெண்களுக்கு தங்குமிடங்கள் மதிப்புமிக்கவை. ஏனெனில் அவை அதிகாரமளிக்கும் உணர்வைக் கண்டறிய உதவுகிறது.
ஆசியா
வன்முறை செய்யப்பட்ட பெண்களுக்கு தங்குமிடம் வழங்குவது ஆசியாவில் புதிய கருத்து அல்ல. நிலப்பிரபுத்துவ யப்பானில், காகெக்கோமி தேரா என அழைக்கப்படும் பௌத்தக் கோவில்கள், விவாகரத்து செய்வதற்கு முன் தாக்கப்பட்ட பெண்கள் தங்குமிடங்களாக செயல்பட்டன. இருப்பினும், 1993 வரை யப்பானின் அடிமட்ட பெண்கள் இயக்கம் முதல் தங்குமிடம் கட்டும் வரை ஒரு முறையான அமைப்பு நிறுவப்படவில்லை. இன்று, நாடு முழுவதும் இவ்வாறான முப்பது முகாம்கள் உள்ளன. இதேபோன்ற வரலாறு சீனாவில் அவ்வளவு முன்னேற்றத்திற்கு வழிவகுக்கவில்லை. அங்கு 1990கள் வரை பெண்கள் தங்குமிடங்கள் இல்லை. அதன் பின்னர் சீனா ஒரு சிறிய எண்ணிக்கையில் மட்டுமே தங்குமிடங்களைத் திறந்தது. பெய்ஜிங்கில் இருபது மில்லியன் மக்களுக்கு தங்குமிடம் இல்லை.
அமெரிக்கா
நவீன உலகின் முதல் பெண்கள் தங்குமிடம் அமெரிக்காவின் "சொர்க்க வீடு" (Haven House) ஆகும். இது 1964இல் கலிபோர்னியாவில் திறக்கப்பட்டது.
அமெரிக்காவில் ஆரம்பகால பெண்கள் தங்குமிடம், கலிபோர்னியாவின் ஹேவர்டில் 1972இல் ஒன்றாக தேவாலயத்தில் கலந்து கொண்ட உள்ளூர் பெண்கள் குழுவால் நிறுவப்பட்டது. நிறுவன உறுப்பினர்களில் ஒருவரான பெட்டி மூஸ், மார்ச் 1972 இல் தங்குமிடத்தை அதிகாரப்பூர்வமாக இணைத்தார். தங்குமிடம் அதிகாரப்பூர்வமாக திறப்பதற்கு முன்பு தன்னார்வலர்கள் தங்கள் சொந்த வீடுகளில் பெண்களை தங்கவைத்தனர். 1974ஆம் ஆண்டில் மாசாச்சுசெட்சின் பாஸ்டனிலும்,  அட்லான்டாவிலும் பெண்களின் தங்குமிடங்கள் ஆரம்பிக்கப்பட்டன.
வெளி இணைப்புகள்
பகுப்பு:பெண்களுக்கு எதிரான வன்முறை
அப்கொட்
அப்கொட் (மாற்றாக தமிழில் சாமிமலை, Upcot (Samymalay)) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது அம்கமுவா வட்டாரச் செயலாளர் பிரிவில் அமைந்துள்ளது. நோர்வுட், மசுகெலியா நகரங்களிலிருந்து அப்கொட்டை அடைவதற்காண தெருக்கள் உள்ளன.இது, தேயிலை பெருந்தோட்டங்கள் கூடுதலாக அமைந்துள்ள பகுதியாகும். பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இது சமனல மலைத்தொடரின் வடக்குச் சரிவில் சமனல மலைத்தொடர் வனப்பாதுகாப்பு வலைஅயத்தின் எல்லையில் அமைந்துள்ளது. களனி ஆற்றின் முக்கிய கிளை ஆறுகளில் ஒன்றான மசுகெலி ஆறு சாமிமலையிலிருந்தே இருந்தே ஊற்றெடுத்துப் பாய்கிறது.
ஆதாரங்கள்
புவியியல் அமைவு தரவுகள்
சத்ரியன் (திரைப்படம்)
சத்ரியன் (Chatriyan) 1990 ஆம் ஆண்டில் மணிரத்னம் தயாரிப்பில், அவரது உதவியாளர் கே. சுபாஷ் இயக்கிய ஒரு இந்தியத் தமிழ்த் திரைப்படமாகும். இப்படத்தில் விஜயகாந்த், பானுப்ரியா, ரேவதி, திலகன் ஆகியோர் முக்கிய கதாபாத்திரங்களில் நடித்திருந்தனர். 1990களில் வெளியான சிறப்பான வரவேற்பு பெற்ற திரைப்படங்களில் இதுவும் ஒன்றாகும்.
பாடல்கள்
இத்திரைப்படத்திற்கு இளையராஜா இசையமைத்திருந்தார். இப்படத்தில் இடம்பெற்ற பாடல்களை கவிஞர் வாலி எழுதியிருந்தார்.
வெளியிணைப்புகள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
இரண்டாம் சிவாஜி
இரண்டாம் சிவாஜி (Shivaji II or Shiva Rajaram) (9 சூன் 1696 – 14 மார்ச் 1726), மராட்டியப் பேரரசர் சத்திரபதி இராஜாராம் - தாராபாய் இணையருக்குப் பிறந்தவர்.
வரலாறு
இரண்டாம் சிவாஜி கைக்குழந்தையாக இருக்கையில், 1700-இல் மன்னர் சத்திரபதி இராஜாராம் இறந்து விடவே, இராணி தாராபாய் அரசப் பிரதிநிதியாக, மாரத்தியப் பேரரசை நிர்வகித்து வந்தார். இந்நிலையில் சத்திரபதி சிவாஜியின் பேரனும், சம்பாஜியின் மகனுமான சாகுஜி 1707ல் முகலாயர்களின் சிறைக்கூடத்திலிருந்து சாத்தாராவிற்கு தப்பி வந்தார். அங்கு தனக்கு பதிலாக மராட்டிய அரசராக வீற்றிருந்த இரண்டாம் சிவாஜியையும், அவரது அன்னை இராணி தாரபாயையும் அரியணையிலிருந்து அகற்றி, தான் மராத்தியப் பேரரசின் சத்திரபதியாக முடிசூட்டிக் கொண்டார்.
இந்நிலையில் இராணி தாராபாய், கோலாப்பூரை தலைமையிடமாகக் கொண்டு கோல்ஹாப்பூர் இராச்சியத்தை நிறுவி இரண்டாம் சிவாஜியை மன்னராக்கினார். இரண்டாம் சிவாஜி கோல்ஹாப்பூர் இராச்சியத்தை 1710 முதல் 1714 முடிய ஆண்டார். இரண்டாம் சிவாஜியின் சிற்றன்னையும், தாராபாயின் சக்களத்தியுமான இராஜேஸ்பாய், இரண்டாம் சிவாஜியை அரியணையிலிருந்து அகற்றி, தமது மகன் இரண்டாம் சம்பாஜியை கோல்ஹாப்பூர் இராச்சியத்தின் மன்னராக்கினார். பின்னர் இரண்டாம் சிவாஜி 14 மார்ச் 1726-இல் அம்மை நோய் தாக்கி இறந்தார்.
இரண்டாம் சம்பாஜியின் இறப்பிற்குப் பின் இருமாதங்கள் கழித்து, அவரது மனைவிக்கு இரண்டாம் இராஜாராம் எனும் குழந்தை பிறந்தது. சத்தாராவின் சத்திரபதி சாகுஜிக்கு ஆண் குழந்தை இல்லாததால், 1740-இல், இராணி தாராபாயின் பேரனும், இரண்டாம் சிவாஜியின் மகனுமான இரண்டாம் இராஜாராமை தத்து எடுத்து வளர்த்தார். சாகுஜியின் இறப்பிற்குப்பின் இரண்டாம் இராஜாராம் சதாரா அரசின் மன்னரானார்.
மேற்கோள்கள்
பகுப்பு:1726 இறப்புகள் பகுப்பு:மராட்டியப் பேரரசு பகுப்பு:மராத்தியர்கள் பகுப்பு:மகாராட்டிர வரலாறு பகுப்பு:மராத்தியப் பேரரரசர்கள்
தொல்காப்பியம், அகத்திணையியல், சொல்விளக்கம்
தொல்காப்பியம் என்னும் பண்டைய நூலில் வாழ்க்கையை விளக்கும் இலக்கியப் பாங்கினை வகைப்படுத்தி நெறிமுறை இலக்கணம் கூறப்பட்டுள்ளது. அவற்றில் அகத்திணையியல், களவியல், கற்பியல் ஆகியன அகப்பொருள் பற்றியவை. இவற்றில் அகப்பொருளின் பொதுவான அடிப்படைக் கூறுகள் அகத்திணை இயலில் கூறப்பட்டுள்ளன. களவியலில் காதலன்-காதலியர் வாழ்க்கை நெறிகளும், கற்பியலில் திருமணத்திற்குப் பின்னர் கணவன்-மனைவியரிடையே நிகழும் வாழ்க்கை நெறிகளும் தொகுத்து வகைப்படுத்தப்பட்டுள்ளன. இவற்றில் கையாளப்பட்டுள்ள சொற்கள் எதனை, எந்த நூற்பாவில் உணர்த்துகின்றன என்பதை இங்கு அகரவரிசைத் தொகுப்பில் காணலாம். குறியீட்டுக்குறுக்க விளக்கம் அக=அகத்திணையியல் எண்=இந்த இயலில் வரும் நூற்பா வரிசை எண்
அடிக்குறிப்பு
பகுப்பு:தொல்காப்பியம்
கேள்விக்குறி (திரைப்படம்)
தயாரிப்பு
ஐக்கிய இராச்சியத்தில் பணிபுரிந்த ஜெய்லானி, கேள்விகுறி படத்தின் மூலம் இயக்குநராக அறிமுகமானார். இப்படத்தை அவர் ''கே. மணிகண்டனுடன்'' இணைந்து தயாரித்தார்.
படத்தில் ஜெய்லானி முக்கிய கதாபாத்திரத்தில் நடித்தார், நடிகை சோனா ஹைடன் கதாநாயகியாக அறிமுகமானார். பிரீத்தி வர்மா இரண்டாவது கதாநாயகியாக தேர்வு செய்யப்பட்டார்.
இப்படம் 12 நாட்களில் படமாக்கப்பட்டது.
இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் ஜி. சத்ய பிரசாத் அமைத்தார். இசைப்பதிவில் இரண்டு பாடல்கள் உள்ளன.
வெளியீடு
இந்த படம் 30 நவம்பர் 2007 அன்று நான்கு படங்களுடன் வெளியிடப்பட்டது.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2007 தமிழ்த் திரைப்படங்கள்
ஜார்ஜ் பூல்
சியார்ச்சு பூல் (George Boole, ஜார்ஜ் பூல்) இங்கிலாந்தில் பிறந்த ஒரு கணிதவியலாளர் மற்றும் தத்துவவியலாளர் ஆவார். இவர் 1815 நவம்பர் 2 ஆம் தேதி பிறந்தார். தனது 49 ஆவது அகவையிலேயே அயர்லாந்தில் இறந்து போனார்.
இவரே இன்றைய கணினி அறிவியலில் பயன்படுத்தப்பெறும் பூலியன் கணிதத்தைக் கண்டுபிடித்தவர் ஆவார். இவர் கணினி அறிவியல் துறையின் தோற்றுநர்களில் ஒருவராகக் கருதப்படுகிறார்.
பகுப்பு:ஆங்கிலேயக் கணிதவியலாளர்கள் பகுப்பு:கணினி அறிவியல் முன்னோடிகள் பகுப்பு:1815 பிறப்புகள் பகுப்பு:1864 இறப்புகள்
குவாமே நிக்ரூமா
குவாமே நிக்ரூமா (Kwame Nkrumah, செப்டம்பர் 21, 1909-ஏப்ரல் 27, 1972) 1952 முதல் 1966 வரை கானா நாடு மற்றும் அதற்கு முன்னாள் இருந்த பிரித்தானிய குடியேற்ற நாடு தங்கக்கரையின் தலைவராக பணியாற்றியுள்ளார். பல ஆபிரிக்கவாதக் கொள்கையின் (Pan-Africanism) செல்வாக்கு பெற்ற தலைவர் ஆவார்.
பகுப்பு:கானா அரசியல்வாதிகள் பகுப்பு:1909 பிறப்புகள் பகுப்பு:1972 இறப்புகள் பகுப்பு:லெனின் அமைதிப் பரிசு பெற்றவர்கள்
திண்மப்பொருள் இயற்பியல்
திண்மநிலை இயற்பியல் (Solid state physics) திட அல்லது திண்ம நிலையில் உள்ள பொருட்களின் இயற்பியல் பண்புகள் பற்றி விளக்கும் ஒரு இயற்பியல் பிரிவு. ஆதிகாலத்தில் இத்துறை உலோகங்கள் பற்றியறியும் ஒரு துறையாகவே கருதப்பட்டது, பின்னர், அனைத்து வகை திண்மப் பொருட்களைப் பற்றியும் விளக்குமொரு துறையாக விரிவடைந்தது. இந்த அறிவியற் துறையே இன்றைய நவீன அறிவியல் தொழில் நுட்பங்களில் முன்னணி வகிக்கிறது. குறிப்பாக எலக்ட்ரானியல், தொகுப்புச் சுற்று வடிவமைப்பு மற்றும் பல்வேறு உணர்திறன் கொண்ட கருவிகளின் உருவாக்கம் எனப்பல வகையில் இத்துறை முக்கியத்துவம் பெற்றதாயிருக்கிறது.
இவற்றையும் பார்க்க
பகுப்பு:திண்மப்பொருள் இயற்பியல்
Kondensierte Materie
பெனடிக்ட் ஜான் பிரான்சிஸ்
பெனடிக்ட் ஜான் பிரான்சிஸ் (பிறப்பு 3 மே 1972) விருதுகளை பெற்ற மேடை நடிகர் மற்றும் இயக்குனர் ஆவார். இவர் ஐக்கிய இராச்சியத்தில் உள்ள வின்செஸ்டர் நகரைச் சேர்ந்தவர்.
ஆரம்ப வாழ்க்கை
பெனடிக்ட் ஜான் பிரான்சிஸ் 1972 ஆம் ஆண்டு மே மாதம் மூன்றாம் நாள் இலண்டனில் உள்ள இஸ்ல்வொர்த் என்ற நகரத்தில் பிறந்தார். இவரின் பெற்றோர்கள் சேலி மற்றும் ஜெமி பிரான்சிஸ் ஆவர். ஜானின் எட்டாவது வயதில் இவரின் பெற்றோர்கள் விவாகரத்து பெற்று பிரிந்தனர். ஜானின் தாய் ஆலன் பால் லீவி என்பவரை திருமணம் செய்து கொண்டு பிரான்ஸ் நாட்டில் உள்ள பாரிஸ் நகருக்கு குடியேறினார். ஜானின் தந்தை நியூசிலாந்து நாட்டிற்கு சென்று அங்கு ஒரு வானூர்தி நிறுவனத்தில் 1994 ஆம் ஆண்டு அவர் இறக்கும் வரை பணியாற்றி வந்தார். ஜான் பிரான்ஸ் பல பள்ளிகளில் படித்தார். இதில் பாரிஸ் ஆங்கில பள்ளியும் அடங்கும்.
மேற்கோள்கள்
பகுப்பு:வாழும் நபர்கள் பகுப்பு:1972 பிறப்புகள்
மார்கரெட் கொங்கே
மார்கரெட் கொங்கே (Margaret Conkey) (பிறப்பு 1943) ஒரு தொல்லியலாளர்.
வாழ்க்கை
கொங்கே 1965இல் மவுண்ட் ஓல்யோக் கல்லூரியில் பட்டம் பெற்றார். இவர் கலிபோர்னியா பல்கலைக்கழகம், பெர்கேலியில் மாந்தரினவியல் (Anthropology) பேராசிரியராகப் பணிபுரிந்தார். அப்போது இவர் அப்பல்கலைக்கழகத்தின் தொல்லியல் ஆய்வு இறுவன இயக்குநராகவும்  மாந்தரினவியல் கட்டிலின் 1960க்கான தகைமைப் பேராசிரியராகவும் இருந்தார். அங்கு அவரது ஆய்வு, பிரெஞ்சு பைரெனீசுகள் பற்றியதாக அமைந்தது. இவர் பின்னைப் பழங்கற்காலக் கற்கருவிப் பரவலைப் பற்றி விரிவாக ஆய்வு செய்தார்.
இவர் தொல்லியலில் முதன்முதலாகப் பெண்ணியக் கோட்பாட்டைப் பயன்படுத்தினார். எனவே இவர் பெண்ணியத் தொல்லியல், பாலினத் தொல்லியல் ஆகிய தொல்லியலின் துணைப்புலங்களின் முன்னோடியாவார். இவரது அண்மை ஆய்வு 40,000-15,000 இடைப்பட்ட தெற்கு பிரான்சு பழங்கற்காலக் கலை விளக்கப் பகுப்பாய்வு ஆகும் இவர் குகையோவியங்கள் ஆண்களின் நடைமுறையாக இருந்தது என்பதையும் அது ஒரு பரிவு மந்திரப்பணி என்பதையும் இப்போது இவர் கேள்விக்குள்ளாக்கியுள்ளார்.
பேராசிரியர் கொங்கே 2009இல் அமெரிக்கத் தொல்லியல் கழகத்தின் தலைவரானார்.
மேற்கோள்கள்
பகுப்பு:1943 பிறப்புகள் பகுப்பு:வாழும் நபர்கள் பகுப்பு:அமெரிக்கத் தொல்லியலாளர்கள் பகுப்பு:பெண் தொல்லியலாளர்கள் பகுப்பு:அமெரிக்கப் பெண் அறிவியலாளர்கள்
இடுப்பு அழற்சி நோய்
இடுப்பு அழற்சி நோய் (PID) பெண் இனப்பெருக்க மண்டலத்தின் மேற்பகுதியில் அமைந்துள்ள கருப்பை, பாலாப்பியன் குழாய், சினைப்பை மற்றும் இடுப்பெலும்பின் உட்பகுதி ஆகியவற்றில் ஏற்படும் ஓர் நோய்த் தொற்று ஆகும். பெரும்பாலும் இதற்கான அறிகுறிகள் காணப்படுவதில்லை.
அடிவயிறு வலித்தல், பிறப்புருப்பில் திரவக்கசிவு, காய்ச்சல், எரிச்சலுடன் சிறுநீர் வெளியேறுதல், உடலுறவின் போது வலி அல்லது சீரற்ற மாதவிடாய்ச் சுழற்சி ஆகியவை இதன் அறிகுறிகள் ஆகும். இதற்குச் சிகிச்சை எடுக்காமலிருந்தால் அது நீண்டகால மலட்டுத்தன்மை, வேற்றிடச்சூல், புற்றுநோய் ஆகிய சிக்கலான விளைவுகளை ஏற்படுத்தும்.
பிறப்புறுப்பு மற்றும் கருப்பைவாய்ப் பகுதியிலிருந்து பரவும் ஒரு வித பாக்டீரியாவினால் இந்நோய் ஏற்படுகிறது. 75 முதல் 90 விழுக்காடு நபர்களுக்கு ’நீசெரியா கோணோறியா’ அல்லது கிளாமடியா ட்ராக்கோமாட்டிஸ் என்ற பாக்டீரியா காணப்படுகிறது. பெரும்பாலும் பல்வேறுபட்ட பல பாக்டீரியாக்கள் இதில் பங்குகொள்கின்றன. முறையான சிகிச்சை மேற்கொள்ளாத கொணோறியாவால் பாதிக்கப்ப்ட்ட 10 விழுக்காடு நபர்களும் கிளமிடியா பாதித்த 40 விழுக்காடு நபர்களுக்கும் அந்நோய்கள் இடுப்பு அழற்சி நோயாக வளர்ச்சியடையக் கூடும்.
2008 இல் உலக அளவில் 106 மில்லியன் நபர்கள் கிளமிடியாவாலும் 106 மில்லியன் நபர்களுக்கு கொணோறியாவும் ஏற்பட்டது. ஆயினும் இடுப்பு அழற்சி நோயினால் பாதிக்கப்பட்டோர் எண்ணிக்கைத் தெளிவாகத் தெரியவில்லை. ஆண்டுக்கு 1.5 விழுக்காடு இளம்பெண்கள் இந்நோயால் பாதிக்கப்பட்டதாக கருதப்படுகிறாது. ஐக்கிய அமெரிக்காவில் மட்டும் ஆண்டுக்கு ஒரு மில்லியன் பெண்கள் இடுப்பு அழற்சி நோயால் பாதிக்கப்படுகிறார்கள். 1970 களில் கருத்தரித்தலை தடை செய்வதற்காகப் உட்பொருத்தப்பட்ட கருத்தடைச் சாதனமான டல்கான் கருவியால் இடுப்பு அழற்சி நோயினால் பாதிக்கப்ப்ட்டோரின் விகிதம் அதிகரித்திருந்தது. தற்பொழுது இக்கருவி பொருத்தப்பட்டு ஒரு மாதத்திற்குப் பிறகு இதுபோன்ற பிரச்சனைகள் நிகழ்வதில்லை.
மேற்கோள்கள்
பகுப்பு:வயிற்றுவலி நோய்கள் பகுப்பு:பால்வினை நோய்கள் பகுப்பு:பாக்டீரிய நோய்கள் பகுப்பு:தொற்று நோய்கள் பகுப்பு:மகளிர் நலம் பகுப்பு:நோய்கள் பகுப்பு:கருப்பை நோய்கள்
மோசமான துணை நடிகருக்கான தங்க ராஸ்பெரி விருது
மோசமான துணை நடிகருக்கான தங்க ராஸ்பெரி விருது என்பது ஆண்டுதோறும் வழங்கப்படும் தங்க ராஸ்பெரி விருதுகளில் ஒன்றாகும். முந்தைய ஆண்டின் மிக மோசமான துணை நடிகருக்கு இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு.
அதிக முறை இவ்விருதை பெற்றவர்கள்
2 வெற்றிகள்
அதிக முறை இவ்விருதுக்கு பரிந்துரைக்கப்பட்டவர்கள்
4 முறை
3 முறை
2 முறை
சமசயனேட்டு
சமசயனேட்டு அல்லது ஐசோசயனேட்டு (Isocyanate) என்பது R–N=C=O என்ற மூலக்கூறு வாய்பாடு கொண்டுள்ள ஒரு வேதி வினைக்குழு ஆகும். சமசயனேட்டு வினைக்குழுவைத் தனக்குள் பெற்றுள்ள கரிமச் சேர்மங்கள் அனைத்தும் சமசயனேட்டுகள் எனப்படுகின்றன. ஒரு கரிமச் சேர்மம் இரு சமசயனேட்டு செயல்படும் குழுக்களைப் பெற்றிருந்தால் அதை இரு-சமசயனேட்டு என்று அழைக்கப்படுகிறது. பாலியூரித்தேன் வகை பல்லுறுப்பிகள் தயாரிப்பில் பயன்படும் பாலியால்களுடன் வினைபுரிய இவ்வகை இருசமசயனேட்டுகள் உற்பத்தி செய்யப்படுகின்றன.
சமசயனேட்டுகள் என்ற வேதிப்பொருட்களை சயனேட்டு எசுத்தர் மற்றும் சமசயனைடுகள் போன்ற வேதிப்பொருட்களுடன் இணைத்து தவறாக குழம்புதல் கூடாது. அவையிரண்டும் முற்றிலும் வேறுபட்டவை. சயனேட்டு வினைக்குழுவின் மூலக்கூறு வாய்பாடு R–O–C≡N ஆகும். இது பார்ப்பதற்கு சமசயனேட்டு வினைக்குழுவின் மூலக்கூறுக்கு (R–N=C=O) எதிர் வாய்பாடு போல அமைந்துள்ளது. இவையிரண்டிலும் உள்ள ஆக்சிசன் இடம்பெறாமல் அமைந்துள்ள R-N≡C என்ற மூலக்கூறு வாய்பாடு பெற்றிருக்கும் வினைக்குழுக்கள் சமசயனைடுகள் ஆகும்.
தயாரிப்பு
அமீன்களை பொசுசீனுடன் வினைப்படுத்தி சமசயனேட்டுகள் உற்பத்தி செய்யப்படுகின்றன.
இவ்வினைகள் கார்பமைல் குளோரைடு இடைநிலை பொருளின் வழியாக நடந்தேறுகின்றன. பொசுசீன் சேர்மம் உண்டாக்கும் இடையூறுகளை கருத்திற்கொண்டு சமசயனேட்டுகளின் உற்பத்தியில் தனிப்பட்ட முன்பாதுகாப்பு நடவடிக்கைகள் எடுக்கப்படுகின்றன.
வினைகள்
சமசயனேட்டுகள் மின்னணு கவரிகளாக செயல்படுவதால் அவை பலவிதமான மின்னணு மிகுபொருட்களான ஆல்ககால்கள், அமீன்கள் மற்றும் தண்ணீருடன் கூட வினையில் ஈடுபடுகின்றன. சமசயனேட்டு ஆல்ககாலுடன் வினைபுரிய ஆரம்பித்து யூரிதின் இணைப்பை: உருவாக்குகிறது. இரண்டு அல்லது அதற்கு மேற்பட்ட ஐதராக்சில் குழுக்களைக் கொண்ட இருயால் அல்லது பாலியால் போன்ற வேதிப்பொருட்களுடன் வினைபுரிந்து பலபடி சங்கிலிகளை உருவாக்குகின்றன. இவை பாலியூரிதின்கள் எனப்படுகின்றன. சமசயனேட்டுகள் தண்ணீருடன் வினைபுரிந்து கார்பன் டைஆக்சைடை உருவாக்குகின்றன.
இவ்வினையானது பாலியூரிதின்னிலிருந்து பாலியூரிதின்நுரை உற்பத்தியின் தொடர்வகை வினையை இலக்காக கொண்டுள்ளது. கார்பன் டைஆக்சைடு இவ்வினையில் ஊதும் முகவராகச் செயல்படுகிறது சமசயனேட்டுகள் அமீன்களுடன் வினைபுரிந்து யூரியாக்களைத் தருகின்றன.
மேலும் கூடுதல் சமசயனேட்டு சேர்க்கப்பட்டால் பையூரெட்டுகள் கிடைக்கின்றன. R2NC(O)N(H)R' + R"NCO → R2NC(O)NR'C(O)NHR"
இரு சமசயனேட்டுகளுடன் இரண்டு அல்லது அதற்கு மேற்பட்ட அமீன் குழுக்கள் கொண்ட சேர்மம் சேர்ந்து பாலியூரியாக்கள் எனப்படும் நீண்ட சங்கிலி பலபடிகளை உற்பத்தி செய்கின்றன.
வளையமாக்கல்
சமசயனேட்டுகள் தங்களுக்குள்ளும் வினைபுரிகின்றன. அலிபாட்டிக் இரு சமசயனேட்டுகள் தங்களுக்குள் வினைபுரிந்து முப்படிகளை உருவாக்குகின்றன. இம்மும்மடிகள் சயனூரிக்கமிலத்தின் அமைப்பைக் கொண்டுள்ளன. சமசயனேட்டுகள் டையீல்சு – ஆல்டர் வினைகளில் டையீனோபில்களாக செயல்படுகின்றன.
மறுசீராக்கல் வினைகள்
நீராற்பகுப்பு வழியாக முதன்மை அமீன்கள் தயாரிக்கும் தொகுப்பு வினைகளில் பொது இடைநிலைகளாக சமசயனேட்டுகள் விளங்குகின்றன.
•	ஆஃப்மான் மறுசீராக்கல் வினை _ இவ்வேதிவினையில் ஒரு முதன்மை அமீனுடன் வலுவான ஆக்சிசனேற்றிகளான சோடியமுபபுரோமைட்டு அல்லது ஈயநாலசிட்டேட்டு வினைபுரிந்து சமசயனேட்டு இடைநிலைகள் உருவாகின்றன  அல்லது ஈயத் தெத்ராசிடேட்
•	சிகிமிட்டு வினை – இவ்வினையில் ஒரு கார்பாக்சிலிக் அமிலம் அம்மோனியா அல்லது ஐதரசோயிக் அமிலத்துடன் சேர்க்கப்பட்டு ஒரு சமசயனேட்டு உருவாக்கப்படுகிறது.
•	கர்டியசு மறுசீராக்கல் வினை – இவ்வினையில் ஓர் அசைல் அசைட்டு சமசயனேட்டு மற்றும் நைட்ரசன் வாயுவாக சிதைக்கப்படுகிறது.
•	லாசன் மறுசீராக்கல் வினை- இவ்வினையில் ஒரு ஐதராக்சமிக் அமிலம் அசைல்சல்ஃபோனைல் அல்லது பொசுபோரைல் இடைநிலை வழியாக சமசயனேட்டாக மாற்றமடைகிறது.
பொதுவான சமசயனேட்டுகள்
2000 ஆம் ஆண்டில் உலகசந்தையில் இருசமசயனேட்டுகளின் பயன்பாடு 4.4 மில்லியன் டன்களாகும். இதில் மெத்திலீன் இருபீனைல் இருசமசயனேட்டின் அளவு 61.3% ஆகும். எஞ்சியிருப்பதில் தொலுவீன் இருசமசயனேட்டு 34.1%, 3.4% அளவு அறுமெத்திலீன் இரு சமசயனேட்டு, 1.2% அளவு சமபோரோன் இரு சமசயனேட்டு ஆகியவை உள்ளடங்கும். தொழில்துறை முக்கியத்துவம் வாய்ந்ததாக ஒற்றைச் செயலாக்க சேர்மம் மெத்தில் சமசயனைடு விளங்குகிறது. இது பூச்சிக்கொல்லிகள் உற்பத்தியில் பயன்படுகிறது.
தீங்குகள்
போபால் நச்சுவாயு விபத்தில் மெத்தில் சமசயனைடு கசிந்து பல்லாயிரக்கணக்கான மக்களின் உயிரைப் பறித்தது. ஒப்பீட்டளவில் சமசயனேட்டுகளின் நச்சுத்தன்மை தீவிரம் குறைந்ததாக இருந்தாலும் அது கண்கள் மற்றும் சுவாசக் குழாய்களுக்கு கடுமையான பாதிப்பை உண்டாக்குகிறது. இதனுடைய சாகடிக்கும் அளவு 50 (சாஅ50) ஆகும். இந்த அளவு குறிக்கும் நச்சுத்தன்மை என்பது ஒரு கிலோகிராமுக்கு பல நூறு கிராம்கள் நச்சை இப்பொருள் கொண்டிருக்கும் என்பது பொருளாகும். பாலி யூரெதீன்கள் வெவ்வேறு பதனமாகும் நேரத்தைக் கொண்டுள்ளன. அதன் நுரைகளில் உள்ள தனி சம்சயனேட்டுகளின் இருப்பும் வேறுபடுகின்றன.
சமசயனேட்டு உற்பத்தியாளர்கள் அனைவரும் சர்வதேச ஐசோசயனேட் நிறுவனத்தில் உறுப்பினர்களாக உள்ளனர். இந்நிறுவனத்தின் முக்கிய நோக்கம் இருசம சயனேட்டுகளை எச்சரிக்கையுடன் கையாள்வதை பரிந்துரைப்பதே ஆகும்.
சமசயனேட்டுகளால் நுரையீரல் புற்றுநோய் உண்டாகும் இடர் உள்ளது என்பது உறுதி செய்யப்பட்டுள்லது.
வெளிப்புற இணைப்புகள்
பகுப்பு:வேதி வினைக்குழுக்கள்
பிரகலாத் சிங் படேல்
பிரகலாத் சிங் படேல் (Prahlad Singh Patel, பிறப்பு: 28 சூன் 1960) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். அவர் வாஜ்பாயின் மூன்றாவது அமைச்சரவையில் நிலக்கரி அமைச்சராக இருந்தார். இவர் பாரதிய ஜனதா கட்சியைச் சேர்ந்தவர்.
பிறப்பு
இவர் சூன் 28, 1960 ஆம் ஆண்டு இந்தியாவின், மத்தியப் பிரதேசம் மாநிலத்தில் உள்ள நர்சிங்பூரில் பிறந்தார். இவர் ஒரு வழக்கறிஞர் ஆவார். இவருக்கு புஷ்ப லதா சிங் படேல் என்னும் மனைவி உள்ளார்.
அரசியல் வாழ்க்கை
இவர் தற்போது பண்பாடு மற்றும் சுற்றுலாத் துறை இணை அமைச்சராகப் (தனி பொறுப்பு) பொறுப்பு வகிக்கின்றார்.
வெளி இணைப்புகள்
பகுப்பு:வாழும் நபர்கள் பகுப்பு:1960 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:மத்தியப் பிரதேச அரசியல்வாதிகள் பகுப்பு:மத்தியப் பிரதேச நபர்கள் பகுப்பு:9வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:இந்திய அமைச்சர்கள்
கும்பகோணம் பேட்டைத்தெரு ஆஞ்சநேயர் கோயில்
கும்பகோணத்தில் உள்ள அனுமார் கோயில்களில் இதுவும் ஒன்றாகும். இக்கோயில் ராமபக்த ஆஞ்சநேயர் கோயில் என்றழைக்கப்படுகிறது.
இருப்பிடம்
கும்பகோணம் நகரில் கும்பகோணம்-தஞ்சாவூர் சாலையில் பேட்டைக்கடைத்தெருவில் தாலுகா காவல் நிலையத்திற்கு அருகே இக்கோயில் அமைந்துள்ளது.
சன்னதிகள்
அரசலாற்றின் தென் கரையில் யாகத்தினை விஷ்ணு சக்கரத்துடன் காத்து அசுரப்பெண்ணை தடுத்தாட்கொண்டு சக்கராயி எனப் பெயரிட்டு அருள்புரிந்து காவல் தெய்வமாக விளங்கச்செய்த ஆஞ்சநேயர் என்று சிறப்பாகக் கூறுகின்றனர். இந்த ஆஞ்சநேயரை சுதர்சன ஆஞ்சநேயர் என்றும் சக்கராயி ஆஞ்சநேயர் என்றும் அழைக்கின்றனர். ராமர், வரதராஜர், ஆஞ்சநேயர், ஆழ்வார்கள் என்ற நிலையில் தனித்தனியாகக் காணப்படுகின்றனர்.
மேற்கோள்கள்
பகுப்பு:கும்பகோணத்திலுள்ள கோயில்கள் பகுப்பு:தமிழ்நாட்டிலுள்ள ஆஞ்சநேயர் கோயில்கள்
இண்டைட்டு
இண்டைட்டு (Indite) என்பது FeIn2S4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இண்டியம்-இரும்பு சல்பைடு கனிமமான இது மிகவும் அரிய கனிமமாகும்.
நீர்வெப்பப் படிவுகளில் கேசிட்டரைட்டு கனிமத்திற்குப் பதிலாக இது தோன்றுகிறது. திசாலிண்டைட்டு, கேசிட்டரைட்டு, குவார்ட்சு போன்ற கனிமங்களுடன் இண்டைட்டு கனிமம் கலந்து காணப்படுகிறது. உருசியாவின் தூரக்கிழக்கு பிரதேசம் கபரோவ்சுக் பிரதேசம், சீனாவின் லெசர் கின்கான் மலைத்தொடர், திசாலிண்டா வெள்ளீயப் படிவுகள் போன்ற பகுதிகளில் காணப்பட்டதாக 1963 ஆம் ஆண்டில் கண்டறியப்பட்டது.
மேற்கோள்கள்
பகுப்பு:இரும்புக் கனிமங்கள் பகுப்பு:இண்டியம் கனிமங்கள் பகுப்பு:சல்பைடு கனிமங்கள் பகுப்பு:கனசதுரக் கனிமங்கள்
எக்சு ஒய் ஒய் நோய்த்தொகை
எக்சு ஒய் ஒய் நோய்த்தொகை (XYY syndrome) என்பது ஒரு கூடுதல் ஒய் குறுமவகம் உள்ள மரபியல் நிலையாகும். இதற்கான அறிகுறிகள் மிகச் சிலவே. இவர்கள் இயல்பை விட கூடுதலான உயரம் உள்ளவர்களாக இருப்பார்கள், முகப்பருவும் கற்றல் சிக்கல்களும் உள்ளவர்களாக இருப்பார்கள். மற்றபடி, இவர்கள் கருவளம் உட்பட இயல்பாகவே இருப்பார்கள்.
இந்த மரபியல் நிலை பெற்றோரிடம் இருந்து மரபுப் பேறாகப் பெறப்படுவதில்லை. மாற்றாக விந்துக்கல வளர்ச்சியின்போது ஏற்படும் தற்போக்கு நிகழ்வால் உருவாகிறது. இந்நிலையைக் குறுமவகப் பகுப்பாய்வால் கண்டறியலாம். இந்நிலையில் இயல்பான 46 குறுமவகங்கள் அமையாமல் 47 குறுமவகங்கள் அமையும். எனவே 47,XYY கலக்கரு வகைமை அமையும்.
இந்த மரபியல் நிலைக்கு பேச்சு மருத்துவமும் பள்ளியில் கூடுதலான பயிற்சியளித்தலும் தேவையாகிறது. Outcomes are generally good. இந்நிலையை தவிர்ப்பது இயலாது. இது ஆயிரம் ஆண் பிறப்புகளில் ஒருவருக்கு நேர்கிறது. இந்நிலை தமக்கு வாய்த்துள்ளமையை பலர் அறியாமலே உள்ளனர். இது முதலில் 1961 இல் விவரிக்கப்பட்டது.
சமூகமும் பண்பாடும்
சில மருத்துவ மரபியலாளர்கள் இம்மரபியல் நிலைக்கு நோய்த்தொகை எனும் சொல்லைப் பயன்படுத்தல் பொருந்துமா எனக் கேட்கின்றனர் ஏனெனில், இந்த மரபியல்நிலை வாய்ந்த பலர் இயல்பாகவே வாழ்கின்றனர்.
ஓ. பு. செயிசா
செயிசா ஓர்ச்சட்டேரி புதிய வீட்டில் (Jaisha Orchatteri Puthiya Veetil, ഒ. പി. ജെയ്ഷ: ஓ.பி.ஜெய்ஷா) (பிறப்பு May 23, 1983), பரவலாக '''ஓ. பி. செயிசா''', கேரளத்தைச்  சேர்ந்த இந்திய தடகள விளையாட்டாளர் ஆவார். மகளிருக்கான மாரத்தானில் தற்போதைய தேசியச் சாதனைக்கு  உரிமையாளர். பெய்ஜிங்கில் நடந்த 2015 உலக தடகளப் போட்டிகளின் போது 2:34:43 நேரத்தில் ஓடி இச்சாதனையைப் புரிந்தார். இச்சாதனை ஓட்டத்தின்போது முன்னதாக மும்பை மாரத்தானில் அதே ஆண்டு தானே நிலைநிறுத்தியிருந்த  2:37:29 நேரத்தையும் முறியடித்தார். 3000 மீட்டர் ஓட்டப்போட்டியிலும் முன்னாள் தேசிய சாதனையாளராவார். 2016 ஒலிம்பிக் போட்டிகளில் மகளிருக்கான 42 கிலோ மீட்டர் மாரத்தானில் இந்தியாவின் சார்பாக பங்கேற்று எண்பத்து ஒன்பதாவதாக போட்டியை நிறைவு செய்தார்.
சர்ச்சைகள்
2016ஆம் ஆண்டு இரியோ ஒலிம்பிக் போட்டிகளில் மாரத்தான் போட்டியின்போது இந்திய அதிகாரிகள் குடிநீர், ஆற்றலுணவு வழங்காததால் தான் உயிரிழக்கும் நிலைக்கு சென்றதாக  ஓ.பி.செயிசா குற்றம்சாட்டினார். இவர் இரண்டு மணி நேரம் நாற்பத்து ஏழு விநாடிகளில் எல்லைக் கோட்டைத் தொட்டு மயங்கி விழுந்தார். இவரின் குற்றம்சாட்டினை இந்திய தடகள ஆணையம் முற்றிலுமாக மறுத்துள்ளது. ஜெயிசாவும் கவிதா ரவுத்தும் எவ்வித உதவியும் தங்களுக்கு வேண்டாம் என முன்பே கூறியதாகவும் தடகள ஆணையம் அறிக்கை வெளியிட்டது. இதனையொட்டி ஊடகங்களில் பெரும் சர்ச்சை எழுந்தது. பின்னர் மத்திய விளையாட்டுத்துறை அமைச்சகம், விளையாட்டுத்துறை இணை செயலர் மற்றும் இயக்குநர் ஆகிய இருவர் கொண்ட குழுவை நியமித்து விசாரணை நடத்த உத்தரவிட்டது.
வெளி இணைப்புகள்
பகுப்பு:1983 பிறப்புகள் பகுப்பு:இந்தியப் பெண் தடகள வீரர்கள்‎ பகுப்பு:கோட்டயம் மாவட்ட நபர்கள் பகுப்பு:வாழும் நபர்கள் பகுப்பு:Rio Olympic Editathon 2016 பகுப்பு:கேரள விளையாட்டு வீரர்கள்‎ பகுப்பு:இந்திய மாரத்தான் ஓட்ட வீரர்கள்‎
கும்பகோணம் பெரியக்கடைத்தெரு அனுமார் கோயில்
கும்பகோணத்தில் உள்ள அனுமார் கோயில்களில் இதுவும் ஒன்றாகும்.
இருப்பிடம்
கும்பகோணம் நகரில் பெரியக் கடைத்தெருவில் இக்கோயில் அமைந்துள்ளது. பெரியக்கடைத்தெரு அனுமார் கோயில் தொடங்கி இத்தெருவில் சரநாராயணப்பெருமாள் கோயில்,கூரத்தாழ்வார் சன்னதி, உடையவர் சன்னதி, ராஜகோபாலஸ்வாமி கோயில், கும்பகோணம் ஜெயவீர ஆஞ்சநேயர் கோயில் உள்ளிட்ட கோயில்கள் உள்ளன.
மூலவர்
கோயிலின் மூலவராக அனுமார் உள்ளார். சாரங்கபாணி, சக்கரபாணி, ராமசுவாமி ஆகியோருக்கு அந்தரங்கதாசனாக இருப்பதால் இம்மூவரும் திருவீதியில் வரும்போது இந்த இவருக்கு சடாரி மரியாதை செய்யப்படுகிறது.
குடமுழுக்கு
இக்கோயிலில் அக்டோபர் 22, 2015இல் குடமுழுக்கு நடைபெற்றது.
நந்திக் கலம்பகம்
நந்திக் கலம்பகம் தமிழில் உருவான கலம்பக இலக்கியங்களில் ஒன்று. இது காஞ்சியைத் தலைநகராகக் கொண்டு ஆட்சி செய்த பல்லவ மன்னன் தெள்ளாறு எறிந்த மூன்றாம் நந்திவர்மன் குறித்துப் பாடப்பட்டது. இதுவே கலம்பக நூல்களில் காலத்தால் முற்பட்டு விளங்குவதாகும். மூன்றாம் நந்திவர்மனின் காலம் கி.பி.825-850 என்பதால் நந்திக் கலம்பகத்தின் காலம் கி.பி.9 ஆம் நூற்றாண்டு ஆகும். காஞ்சி, மல்லை (மாமல்ல புரம்), மயிலை( மயிலாப்பூர்) ஆகிய நகரங்கள் பற்றி இந்நூலில் சிறப்பாகப் போற்றப்பட்டுள்ளது. சிறந்த சொற்சுவை பொருட்சுவையோடு கற்பனை வளமும் நிறைந்த இந்நூலின் ஆசிரியர் யார் என்பது தெரியவில்லை.
நூல் வரலாறு
நந்திவர்மனிடம் இருந்து அரசைக் கவரும் நோக்கில் அவனது தம்பியால் ஒழுங்குசெய்யப்பட்டு அறம் பாடுதல் என்னும் முறையில் இப்பாடல்கள் பாடப்பட்டன. அறம் வைத்துப்பாடிய நூலின் பாடலைத் தற்செயலாகக் கேட்ட நந்தி வர்மன் அப்பாடலின் சிறப்பில் மனம் பறிகொடுத்து பாடல் முழுவதையும் பாட விரும்பினான். நூல் முழுவதையும் கேட்டால் மன்னன் உடல் எரிந்து இறப்பான் என்பதை அறிந்தும் தமிழின் மீதுள்ள தனியாத காதலால் உயிரையும் பொருட்படுத்தாது, எரியும் பந்தலின் கீழிருந்து கேட்டு உயிர் இறந்தான் என்று கூறப்படுகிறது. 'நந்தி, கலம்பகத்தால் மாண்ட கதை நாடறியும்' - என்னும் சோமேசர் முதுமொழி வெண்பா என்னும் நூலின் வெண்பா வரிகளும்,  கள்ளாரும் செஞ்சொல் கலம்பகமே கொண்டு, காயம் விட்ட தெள்ளாறை நந்தி -என்னும் தொண்டை மண்டலச் சதகப்பாடல் வரிகளும் இக்கருத்தை வலியுறுத்துகின்றன. இதற்கேற்ப இந்நூலிலும் பல வசைக்குறிப்புகள் இடம் பெறுகின்றன. இதனை மறுத்துக்கூறுவாரும் உள்ளனர்.
'நந்திக் கலம்பகம் பல்லவர் கி.பி.3-9 ஆம் நூற்றாண்டு வரை தமிழகத்தை ஆண்டனர். இவர்கள் தமிழ்மொழியை வளர்த்து தமிழ்மொழியை ஆதரித்தனர். தமிழை வளர்த்த பல்லவ அரசர்களின் 3- ஆம் நந்திவர்மன் குறிப்பிடத்தக்கவன். மூன்றாம் நந்திவர்மன் மீது பாடப்பட்டதே `நந்திக் கலம்பகம்’ ஆகும். இந்நூல், மற்ற கலம்பக நூற்களைப் போலல்லாமல் வரலாற்று நூலாகவே திகழ்கின்றது. உள்ளதை உள்ளவாறு கூறுவது வரலாறு. உள்ளதை உயர்த்திக் கூறுவது இலக்கியம். மூன்றாம் நந்திவர்மனது அரசியல் தொடர்பான செய்திகள் நந்திக் கலம்பகத்தில் அதிகமாகக் காணப்படுகிறது. இவ்விலக்கியத்தில் மூன்றாம் நந்திவர்மனின் வரலாற்றுச் செய்திகளைப் புறத்துறைகள் வாயிலாகவும், தலைவி தன் மகிழ்ச்சியைக் கூறுவதாக அமைந்து, அகப்பொருள் சுவையுடனு விளக்கப்படுகிறது. மூன்றாம் நந்திவர்மனின் வரலாறு குறித்த கல்வெட்டு, செப்பேட்டு செய்திகளும், நந்திக்கலம்பகத்தில் உள்ள செய்திகளும் ஒன்றோடு ஒன்று இணைந்து காணப்படுகின்றன. மேலும் மூன்றாம் நந்திவர்மனின் கொடைச்சிறப்பு, தமிழ்ப்பற்று, சிவபெருமான் மீது கொண்ட பக்தி, வீரம், அறிவு போன்ற பண்புகளுடன் அறம், கொடை போன்ற பண்புகளும் நந்திக் கலம்பகத்தில் மிகவும் போற்றப்படுகின்றன.
நூலமைப்பு
கடவுளர்க்கு 100, முனிவர்க்கு-95, அரசர்க்கு -90 அமைச்சர்க்கு- 70, வணிகர்க்கு- 50 வேளாளர்க்கு -30 எனும் அளவில் கலம்பகப் பாடல்கள் அமைய வேண்டும் என்பது விதி. இந்த அளவினை மீறி கலம்பகங்கள் பாடப்பட்டுள்ளன. நந்திக் கலம்பகத்தில் அகம் ,புறம், ஆகிய துறைகள் கலந்து வர அமையப்பெற்ற போதும் அவற்றுள் அகத்திணைச் செய்திகள் பெரும்பான்மையினதாகவும் புறத்திணைச் செய்திகள் சிறுபான்மையினதாகவும் இடம் பெறுகின்றது. நந்திக் கலம்பகத்தில் 144 பாடல்கள் காணப்படுகின்றன. ஆனால் அரசர் மீது பாடப்பெறும் கலம்பகம் 90 பாடல்களுடையதாய் இருக்க வேண்டும் என்பது நியதியாகும். எனவெ, இதில் உள்ள அதிகப்படியான 54 பாடல்கள் பிற்காலத்தில் எழுதிச் சேர்க்கப்பட்டிருக்க வேண்டும் என்று கருதப்படுகிறது.
நூல்கூறும் செய்திகள்
இந்நூலில் நந்தி வர்மனின் தெள்ளாறு வெற்றியைப் பற்றி மட்டும் 16 பாடல்களில் சிறப்பாகக் கூறப்பட்டுள்ளது.கொற்ற வாயில் முற்றம், வெறியலூர், வெள்ளாறு, தெள்ளாறு போன்ற பல்வேறு போர்க்களங்களைப் பற்றிக் கூறும் சிறந்த வரலாற்று நூலாகவும் இது திகழ்கிறது.சிவபெருமானை ஒரு பொழுதும் மறவாத சிந்தையினை உடையவன், வெற்றியுடன் எப்போதும் உறவு கொண்டிருப்பவன் நந்திவர்மன். அவனது ஊரில் குவளை மலர்களில் அமர்ந்து தேன் அருந்தும் வண்டுகளே, நீர்க்குமிழியை வெளிப்படுத்தும் ’சுழியில் விளையாடும் தும்பியே, இவ்வுலகில் மழை பெய்கின்ற குளிர் காலமும் வந்துவிட்டது. அவரும் வந்து விடுவேன் என்று குறித்துச் சொன்ன காலமும் வந்துவிட்டது. அவர் வறுமையைக் குறித்து அவர் மேல் கொண்ட கவலையோ பெரியது. ஆனால் இப்பழிச் சொல்லுக்கெல்லாம் ஆளான தலைவனோ இன்னும் வரவில்லை. கணவராகிய அவர் மேல் கொண்டுள்ள நம் உறவு வெறும் கதையாய் போனதே.
நூல் நயம்
நந்திக் கலம்பகப் பாடல்களில் வீரமும் நகைச்சுவையும் கலந்து காணப்படுகிறது. பரத்தையர் வீட்டுக்குச் சென்று திரும்பிய தலைவன், பாணன் ஒருவனைத் தலைவியிடம் தூது அனுப்புகிறான் பாணரின் தூது உரை கேட்டுச் சினம் கொண்ட தலைவி அவனை இழித்துரைப்பதாக அமையும்
வீட்டிலிருந்து பாட விடிவளவும் -கேட்டிருந்தோம்
பேயென்றாள் அன்னை பிறர் நரியென்றார் தோழி
நாயென்றாள் நீ என்றேன் நான்".
என்னும் பாடல் வரிகளால் இதனை அறியலாம்.
தமிழுக்காகத் தன்னுயிர் நீத்த நந்தியின் பிரிவினைத் தாளாது கையறு நிலையாகப் பாடப்பட்டுள்ள பாடல் புலவரின் புலமைக்குச் சான்றாகத் திகழ்வதோடு நந்தியின் சிறப்பையும் புலப்படுத்துகிறது.
உசாத்துணை
2.தமிழ் இலக்கிய வரலாறு - ஜனகா பதிப்பகம்
இவற்றையும் பார்க்கவும்
பகுப்பு:கலம்பகங்கள் பகுப்பு:9 ஆம் நூற்றாண்டுத் தமிழ் நூல்கள்
தொலைபேசி
thumb|தொலைபேசி
தொலைபேசி (Telephone) என்பது நேரடியாகப் பேசமுடியாத தொலைவில் இருப்பவருடன் பேசப் பயன்படும் ஒரு தொலைதொடர்புக் கருவி. தொலைபேசி குரலைத் திறம்பட செலுத்தவல்ல வடத்திலோ பிற ஊடகத்திலோ, நெடுந்தொலைவுக்கு அனுப்பவல்ல மின்னனியல் குறிகைகளாக மாற்றி, அந்த குறிகைகளை மறுமுனையில் அதே நேரத்தில் பயனர் கேட்கும்படி மீளத் தருகிறது. இதில் பேசும்போது ஒலி அலைகள் ஒரு தகட்டினை அதிரச் செய்கிறது. அந்த அதிர்வுகள் மின் குறிப்பலைகளாக மாற்றப்பட்டதும் பின்னர் இம்மின்னலைகள் மின்கம்பியின் வழியே செலுத்தப்படுகின்றன. மறுமுனையில் மீண்டும் இவை ஒலியலைகளாக மாற்றப்படுவதால், ஒருவர் பேசுவது மற்றொருவர் உலகில் எங்கிருந்தாலும் கேட்க முடிகிறது.
இக்கருவியைச் ஸ்காட்லாந்தில் இருந்து அமெரிக்காவுக்குப் புலம்பெயர்ந்த அலெக்சாண்டர் கிரகாம் பெல் (Alexander Graham Bell) என்பவர் வடிவமைத்து பதிவுரிமம் பெற்றார் என்று பொதுவாகக் கூறப்படினும், 1849-1875 ஆண்டுகளுக்கிடையே பலநாட்டு ஆய்வாளர்கள் முன்னோடியாக உழைத்து தொலைபேசி தொடர்பான பல கண்டுபிடிப்புகளை நிகழ்த்தியுள்ளனர். தொலைபேசிகள் வணிக, அரசு, தொழிலக, வீட்டு பயன்பாடுகளுக்கு மிகவும் இன்றியமையாத கருவியாகிவிட்டது. இது இன்று மிகப் பரவலாக வழக்கில் உள்ள பொதுப்பயன்கருவி ஆகும். இன்று இக்கருவி கம்பியில்லாமலே மின் குறிகைகளைச் செலுத்தும்படி தொழில்நுட்ப வளர்ச்சி ஏற்பட்டுள்ளது.
தொலைபேசியின் அடிப்படை உறுப்புகளாக பேசும் ஒலியை வாங்கி செலுத்தவல்ல நுண்பேசி எனும் அலைசெலுத்தியும் மறுமுனையில் பேச்சை மீளாக்கம் செய்து கேட்க ஓர் அலைவாங்கியும் அமைகின்றன. மேலும் இவற்றோடு உள்வரும் அழைப்பை அறிவிக்க ஒலியெழுப்ப ஒலிப்பியும் அழைக்கும் தொலைபேசி எண்ணை உள்ளிட, சுழல்முகப்பு அல்லது அழுந்து பொத்தான்பலகமும் உறுப்புகளாக அமையும். அனைத்து தொலைபேசிகளும் 1970 கள் வரை சுழலும் முகப்பைப் பெற்றிருந்தன. இவை இப்போது இருகுரல் பல் அலைவெண் குறிகைப் பொத்தான்களால் பதிலீடு செய்யப்பட்டுள்ளன.
இம்முறை முதலில் பொதுமக்களுக்கு 1963 இல் அறிமுகப்படுத்தப்பட்டது. இந்த அலைசெலுத்தியும் அலைவாங்கியும் கையில் எடுத்து பேசும் முண்டகத்தில் பேசும்போது வாயிலும் கையிலும் அமையுமாறு பொருத்தப்படுகின்றன. முகப்பு முண்டகத்திலோ அதை வைக்கும் அடிஏந்தியிலோ அமையலாம். அலைசெலுத்தி பேச்சு ஒலியலைகளை மின்குறிகைகளாக மாற்றி தொலைபேசி வலையமைப்பு வழியாக கேட்கும் பேசிக்கு அனுப்புகிறது. கேட்கும் பேசி இந்த மின்குறிகையை கேட்க கூடிய ஒலியலைகளாக அலைசெலுத்தியில் அல்லது ஓர் ஒலிபெருக்கிவழி மாற்றுகிறது. தொலைபேசிகள் இருவழித் தொடர்பை நிகழவிடுகின்றன. இதன் பொருள், இருபுறமும் உள்ள மக்கள் தொடர்ந்து ஒருங்கே பேசவும் கேட்கவும் செய்யலாம்.
முதலில் தொலைபேசிகள் நேரடியாக ஒருவாடிக்கையாளர் வீடு அல்லது அலுவலகத்தில் இருந்து மற்றொரு வாடிக்கையாளரது இருப்பிடத்துக்கு இணைக்கப்பட்டது. சில வாடிக்கையாளர்களுக்கு மேல் இம்முறை நடைமுறையில் அரிதாக அமைந்ததால், மையப்படுத்திய நிலைமாற்றிப் பலகைகள் வழியாக உரிய இயக்குவோரால் இணைப்பு நல்கும் முறை வழக்கிற்கு வந்தது. இது கம்பிதொடர் தொலைபேசிச் சேவைக்கு வழிவகுத்தது. இதில் ஒவ்வொரு தொலைபேசியும் அதற்கே உரிய இரு கம்பிதொடரால் மைய நிலைமாற்றிப் பலகைகளுக்கு இணைக்கப்பட்டது. இது பிறகு முழுமையாகத் தன்னியக்கம்வாய்ந்த சேவையாக 1900 களில் உருவாகியது.
20 ஆம் நூற்றாண்டின் நடுவில் கப்பல், தானூர்தி போன்ற இயங்கும் தொலைபேசிகளுடன் தொடர்பு கொள்ள வானொலிவகை அலைசெலுத்த அமைப்புகள் உருவாக்கப்பட்டன. 1973 இல் இருந்து தனிப்பயனருக்கான கைபேசிகள் அறிமுகப்படுத்தப்பட்டன. 1970 களின் இறுதிக்குள் உலக முழுவதும் பல நகர்பேசி வலையமைப்புகள் இயங்கலாயின. 1983 இல் மேம்பட்ட நகரும் தொலைபேசி அமைப்புகள் தொடங்கப்பட்டன. இவை அலுவலகம் அல்லது வீட்டுக்கு அப்பால் பயனர்கள் இருந்தாலும் தொடர்புகொள்ள ஏற்ற செந்தரத் தொழில்நுட்பத்தைப் பயன்படுத்தின. இந்த ஒப்புமை கலப்பேசி அமைப்பு பின்னர் நல்ல பாதுகாப்பும் உயர் இயக்கத் திறமையும் மலிவு விலையில் வட்டாரம் முழுவதும் பரவிய இலக்கவியல் வலையமைப்புகளாக படிமலர்ந்தன. பல நிலைமாற்ற மையங்கள் படிநிலை அமைவில் இணைந்த பொது நிலைமாற்றல் தொலைபேசி அமைப்புகள், உலக முழுவதிலும் உள்ள ஒவ்வொருவரும் தொடர்பு கொள்ளும்படிஅனைவருக்கும் இணைப்புகளை வழங்குகின்றன. E.164 எனும் செந்தர அனைத்துலக எண் அமைப்புவழி, ஒவ்வொரு தொலைபேசியும் ஒரு அடையாளத் தொலைபேசி எண்ணால் வலையமைப்பில் உள்ள மற்றொரு தொலைபேசியுடன் தொடர்புகொள்ள முடிகிறது.
முதலில் பேசுவதற்கு மட்டுமே வடிவமைக்கப்பட்டாலும், பல தொழில்நுட்பங்களின் ஒருங்கு குவிதலால் நிகழ்காலக் கலப்பேசிகள் பல கூடுதல் பயன்களைத் தரவல்லனவாக வடிவமைக்கப்படலாயின. இன்று கலப்பேசிகள் பேச்சுத் தகவலைப் பதிகின்றன; பாடப் பகுதிகளை அனுப்பிடவும் பெறவும் செய்கின்றன; ஒளிப்படங்களைப் பிடித்து காட்சிப்படுத்துகின்றன; காணொலிக் காட்சிகளைப் படம்பிடிக்கின்றன; இசை மீட்டுகின்றன; காட்சி விளையாட்டுகளை விளையாட பயன்படுகின்றன; இணையத்தில் உலாவ விடுகின்றன; ஊர்தி ஒட்ட படிபடியாக வழியைக் காட்டுகின்றன. மெய்நிகர் உலகில் உலவ விடுகின்றன. 1999 அளவில் இருந்து கலப்பேசி துடியான பல செயல்பாடுகளைச்
அடிப்படை நெறிமுறைகள்
மரபான நிலத்தொடர் தொலைபேசி அமைப்பு, அதாவது பழைய எளிய தொலைபேசிச் சேவை,(POTS), வழக்கமாக, முறுக்கிய இரட்டைக் காப்பிட்ட கம்பித் தொடரிலேயே ( விளக்கப்படத்தில் C) கட்டுபாட்டுக் குறிகைகளையும் குரல்சார்ந்த குறிகைகளையும் அனுப்பிப் பெறுகிறது. இந்தத் தொடர் தொலைபேசித் தொடர் எனப்படுகிறது. இதில் அமைந்த கட்டுபாட்டு, குறிகை பரிமாற்ற அமைப்பு மூன்று உறுப்புகளைக் கொண்டுள்ளது அவை ஒலியெழுப்பி, இணைப்பு நிலைமாற்றி, முகப்புத் தட்டு என்பனவாகும். ஒலியெழுப்பி அல்லது மணியடிப்பி அல்லது ஒளிச்சுடர் அமைப்பு (A7), பயனருக்கு வரும் அழைப்புகளை உணர்த்துகின்றன. இணைப்பு நிலைமாற்றி மைய அலுவலகத்துக்கு பயனர் அழைப்பைக் கேட்கவோ அல்லது அழைக்கவோ தன் கைபேசியை எடுத்துவிட்டதைக் குறிகையால் அறிவிக்கின்றன. முகப்புத் தட்டு அழைப்பு தொடங்கும்போது, வாடிக்கையாளரின் தொலைபேசி எண்ணை மைய அலுவலகத்துக்குச் செலுத்த பயன்படுகிறது. 1960 கள் வரை சுழல் முகப்புத் தட்டுகளே பயனில் இருந்தன. பின்னர் இவை இருகுரல் பல் அலைவெண் குறிகை முறையால் பதிலீடு செய்யப்பட்டன. இவற்றில் அழுந்து பொத்தான்களும் (A4) வழக்குக்கு வந்தன.
கம்பித் தொடர்த் தொலைபேசி சேவையின் பெரும்பாலான செலவு, இணைப்பகத்துக்கு வெளியிலேயே அமைகிறது. தொலைபேசிகள் உள்வரும்/வெளியேகும் பேச்சுக் குறிகைகளை ஒரே ஒற்றைக் கம்பியிணையில் மட்டுமே இருவழியிலும் செலுத்துகின்றன. முறுக்கிய இணைகம்பிகள் மின்காந்தக் குறுக்கீட்டையும் குறுக்குப் பேச்சையும் முறுக்காத இணைகம்பிகளைவிட திறம்பட தவிர்க்கின்றன. வலிமை மிகுந்த ஒலிபேசிச் செலுத்தியின் வெளியேகும் பேச்சுக் குறிகை, வலிவு குறைந்த ஒலிபெருக்கி வாங்கியின் குறிகையை மிகாமல் இருக்க, கலவைச் சுருள் (A3) பயனாகிறது. பிற உறுப்புகள் இரண்டுக்கும் இடையில் அமையும் சமனின்மையைச் சமன்செய்கின்றன. சந்திப் பெட்டி (B) மின்னலையை (B2) எதிர்கொண்டு தொடரின் நீளம் முழுவதற்கான தடையத்தை (B1) சரிசெய்து குறிகைத் திறனைப் பெருமம் ஆக்குகிறது. தொலைபேசிகள் இதேபோன்ற சரிசெய்தலை(A8) அகத் தொடரின் நீளத்துக்கும் பெற்றுள்ளன. தரையை ஒப்பிடும்போது தொடரின் மின்னழுத்தம் எதிர்மையதாக அமையும். இந்நிலை துத்தநாக்க் கரிப்பினைத் தவிர்க்கிறது. எதிர்மை மின்னழுத்தம் நேர்மின்னூட்ட பொன்ம மின்னணுக்களை கம்பியின்பால் ஈர்க்கிறது.
thumb|1896 இல் இருந்த தொலைபேசி
தொலைபேசியை தொலைபேசி வலையமைப்பில் இணைக்க நான்கு வழிமுறைகள் பயன்படுகின்றன. வழக்கமான ஓரிடத்தில் நிலையாக இருந்து இயங்கும் தொலைபேசியில் அதற்கெனவே மின்கம்பி இணைப்புகள் அமைந்திருக்கும். கம்பியில்லா தொலைபேசி மின்குறிப்பலைகளை 0,1 எனும் இரும எண்மக் ( இரும இலக்கவியல்) குறிப்பலை வடிவிலோ அல்லது ஒப்புமைக்  குறிப்பலை வடிவிலோ பயன்படுத்தும். செயற்கைமதித் தொலைபேசிவழித் தொலைத் தொடர்பாடலும். இணையத்தில் பயன்படும் குரல்வழித் தொலைபேசிகளும் அகல்பட்டை (அகன்ற அலைவரிசை) இணைய இணைப்புக்களைப் பயன்படுத்துகின்றன.
இயங்கும் வழிமுறை
நிலத்தொடர் தொலைபேசி, (A4) எனும் நிலைமாற்றும் இணைப்பையும் (A7 எனும் ஒலியெழுப்பி எச்சரிக்கும் அமைப்பையும்)பெற்றுள்ளது. இது பேசி இணைப்பில் உள்ளபோது பேசியின் தொடரில் இணைந்திருக்கும் நிலைமாற்றி (A4) திறந்திருக்கும். பேசி பிரிந்துள்ளபோது பிற உறுப்புகள் இணைக்கப்படுகின்றன. பிரிந்தநிலையில் இணையும் உறுப்புகளாக, ஒலிசெலுத்தியாக அமையும் நுண்பேசி A2, ஒலிவாங்கியாக செயல்படும் ஒலிபெருக்கி அல்லது கேட்பி A1, முகத்தல், வடித்தல், மிகைத்தலுக்கான சுற்றதர்கள் ஆகியவை அமைகின்றன.
ஒருவர், மற்ற ஒருவரோடு பேசக் கருதி அவரை அழைக்க, தொலைபேசியின் கைம்முண்டகத்தை எடுக்கும்போது, ஒரு நெம்பை இயக்கிட, அது (A4) எனும் இணைப்புதரும் கொக்கியை மூடுகிறது. இச்செயல் ஒலிசெலுத்தி (நுண்பேசி அல்லது பேசி), ஒலிவாங்கி (ஒலிபெருக்கி அல்லது கேட்பி), பிற பேச்சு சார்ந்த உறுப்புகளைத் தொலைபேசித் தொடரில் இணைத்து, தொலைபேசிக்கு மின் திறனைத் தருகிறது.பிரிநிலைச் சுற்றதர் 300 ஓமுக்கும் குறைவான மின் தடையே பெற்றுள்ளதால், தொலைபேசி இணைப்பகத்தில் இருந்து மின் தொடரூடாக(C) நேர்மின்னோட்டத்தைப் பெறுகிறது. இணைப்பகம் இந்த மின்னோட்டத்தைக் கண்டுபித்து, தொடரில் இலக்க ஒலிவாங்கிச் சுற்றதரை இணைக்கிறது; ஆயத்தநிலையைக் குறிப்பிட இணைப்பொலியை அனுப்புகிறது. நிகழ்கால அழுத்துகுமிழ் தொலைபேசியில், அழைப்பவர் என்குமிழ்களை அழுத்தி, அழைக்கப்படுபவரின் தொலைபேசி எண்ணைப் பதிவார். இக்குமிழ்கள் ஒரு குரலாக்கச் சுற்றதரைக் (காட்டப்படவில்லை) கட்டுபடுத்திட, அது DTMF குரல் ஒலிகளை இனைப்பகத்துக்கு அனுப்புகிறது. ஒரு சுழல்வலயத் தொலைபேசி துடிப்புவகை அழைப்பைப் பயன்படுத்துகிறது; இது மின் துடிப்புகளை அனூப்புகிறது; இந்த்த் துடிப்புகளை இணைப்பகம் எண்ணித் தொலைபேசி எண்ணைக் கணிக்கிறது ( 2010 வரையிலும் பல இணைப்பகங்கள் துடிப்பு வலய அழைப்புக் கருவியையே பயன்படுத்துகின்றன). அழைக்கப்படுபவரின் இணைப்பு கிடைத்தால், இணைப்பகம் இடைவிட்ட 75 அல்ல்து 60 வோல்ட் மாறுமின்னோட்ட அழைப்புக் குறிகையை அனுப்புகிறது. இது அழைக்கப்பட்டவரை அழைப்பு வருவதை அறிவிக்க எச்சரிக்கிறது. அழைக்கப்பட்ட்வர் தொடரிணைப்பு பயனில் இருந்தால், இணைப்பகம் அழைத்தவருக்குப் பயனில் இருப்புக் குறிகையைத் திரும்ப அனுப்புகிறது. அழைக்கப்பட்டவர் பயனில் இருந்தாலும் அழிப்பை நிலுவையில் வைத்து, இணைப்பகம் அழைக்கப்பட்டவருக்கு இடைவிட்ட கேட்புக் குரலை, உள்வரும் அழைப்பை அறிவிக்க, அனுப்புகிறது.
தொலைத்தொடர் தொழில்நுட்பரின் கைக்கருவி என்பது தொலைபேசி வலையமைப்பினை ஓர்வுசெய்ய வடிவமைக்கப்பட்ட தொலைபேசியாகும். இதை மேனிலைத் தொலைபேசித் தொடரிலோ மற்ற அகக்கட்டமைப்பு உறுப்புகளிலோ பொருத்தி ஆய்வை மேற்கொள்ளலாம்.
பயன்பாடு
2009 ஆம் ஆண்டின் முடிவில், உலக அளவில் ஏறத்தாழ 6 பில்லியன் நகர்பேசிகளும் நிலத்தொடர் இணைந்த தொலைபேசிகளும் நடப்பில் இயங்குகின்றன. இவற்றில் 1.26 பில்லியன் நிலத்தொடர் இணைந்த தொலைபேசிகளும் 4.6 பில்லியன் நகர்பேசிகளும் அடங்குகின்றன.
வெளி இணைப்புகள்
பகுப்பு:தொலைத்தொடர்புக் கருவி பகுப்பு:தகவல் தொழில்நுட்பம் பகுப்பு:அமெரிக்கக் கண்டுபிடிப்புகள் பகுப்பு:செருமானியக் கண்டுபிடிப்புகள் பகுப்பு:இத்தாலியக் கண்டுபிடிப்புகள் பகுப்பு:கனடியக் கண்டுபிடிப்புகள் பகுப்பு:இசுக்காட்லாந்து கண்டுபிடிப்புகள் பகுப்பு:19-ஆம் நூற்றாண்டுக் கண்டுபிடிப்புகள்
ஆப்கானிஸ்தான் பெண்கள் புரட்சிகர சங்கம்
ஆப்கானிஸ்தான் பெண்கள் புரட்சிகர சங்கம் (Revolutionary Association of the Women of Afghanistan) என்பது ஆப்கானித்தானின் காபூலில், அமைந்துள்ள ஒரு பெண்கள் அமைப்பாகும். இது பெண்களின் உரிமைகளையும் மற்றும் மக்களாட்சி தத்துவத்தையும் ஊக்குவிக்கிறது. இது பிப்ரவரி 1987இல் தனது அரசியல் நடவடிக்கைகளுக்காக படுகொலை செய்யப்பட்ட ஆப்கானித்தான் மாணவ ஆர்வலர் மீனா கேஷ்வர் கமால் என்பவரால் 1977இல் நிறுவப்பட்டது. வன்முறையற்ற உத்திகளை ஆதரிக்கும் இந்தக் குழு, ஆப்கானிஸ்தானின் காபூலில் தனது ஆரம்ப அலுவலகத்தைக் கொண்டிருந்தது. ஆனால் பின்னர் 1980களின் முற்பகுதியில் பாக்கித்தான் சென்றது.
பெண்களுக்கான மனித உரிமைகளைப் பெறுவதை நோக்கமாகக் கொண்ட ஆப்கானித்தானின் பெண்களை அரசியல் மற்றும் சமூக நடவடிக்கைகளில் ஈடுபடுத்துவதையும், ஆப்கானித்தான் அரசுக்கு எதிரான போராட்டத்தை மக்களாட்சி அடிப்படையிலும், மதச்சார்பின்மை அடிப்படையிலும், பெண்கள் முழுமையாகப் பங்கேற்கக்கூடிய அடிப்படைவாதக் கொள்கைகளை அடிப்படையாகக் கொண்டும் இந்த அமைப்பு நோக்கமாகக் கொண்டுள்ளது. இந்த அமைப்பு பலதரப்பு நிராயுதபாணிகளுக்காகவும் பாடுபடுகிறது. 1977 முதல், இந்தக் குழு அனைத்து ஆப்கானிய அரசாங்க அமைப்புகளையும் எதிர்த்தது: ஆப்கானித்தான் மக்களாட்சி குடியரசு, ஆப்கானித்தானின் இஸ்லாமிய அரசு, ஆப்கானித்தான் இசுலாமிய அமீரகம் (1996-2001), இஸ்லாமிய குடியரசு (2001-2021), மீண்டும் ஆப்கானித்தான் இசுலாமிய அமீரகம் (2021 முதல்) போன்றவை.
பின்னணி
மனித உரிமைகளுக்காகவும், சமூக நீதிக்காவும் போராடும் ஆப்கானித்தான் பெண்கள் புரட்சிகர சங்கமானது ஆப்கானித்தான் பெண்களின் சுதந்திரமான சமூக மற்றும் அரசியல் அமைப்பாக முதன்முதலில் 1977இல் காபூலில் தொடங்கப்பட்டது. இந்த அமைப்பு அதன் வேலைகளின் ஒரு பகுதியை ஆப்கானித்தானில் இருந்து பாக்கித்தானுக்கு நகர்த்தியது. மேலும், ஆப்கானிய பெண்களுக்கு வேலை செய்வதற்காக அவர்களின் முக்கிய தளத்தையும் நிறுவியது. வலது|thumb| மீனா கேஷ்வர் கமால், ஆப்கானிஸ்தான் பெண்கள் புரட்சிகர சங்கத்தின் நிறுவனர் வலது|thumb| ஏப்ரல் 28, 1998 அன்று பாக்கித்தானின் [[பெசாவர்|பெசாவரில் நடந்த சங்கத்தின் போராட்டம்]] 1990களில் ஆப்கானித்தான் பெண்கள் புரட்சிகர சங்கத்தின் பெரும்பாலான முயற்சிகள், பாக்கித்தானில் கருத்தரங்குகள் நடத்துவதும், பத்திரிகையாளர் சந்திப்புகளை ஏற்பாடு செய்வதும், பிற நிதி திரட்டும் நடவடிக்கைகளிலும் உள்ளடக்கியிருந்தது. இந்த அமைப்பு பாக்கித்தானிலும், ஆப்கானித்தானிலும் பெண்களுக்காவும், சிறுமிகளுக்காகவும் இரகசிய பள்ளிகள், அனாதை இல்லங்கள், செவிலியப் படிப்புகள், கைவினை மையங்கள் போன்றவற்றை உருவாக்கியது. ஆப்கானித்தானில் முதாவீன் மத காவல்துறையால் பெண்களை தெருவில் அடித்து, தூக்கிலிடப்படுவதை இவர்கள் ரகசியமாக படம்பிடித்தனர். அமைப்பின் நடவடிக்கைகள் தலிபான்களாலும்,, ஐக்கிய இஸ்லாமிய முன்னணியாளும் ("வடக்கு கூட்டணி") தடை செய்யப்பட்டன. ஆனாலும் இவர்கள் தொடர்ந்து செயல்பட்டனர். மேலும் பயம்-இ-ஜான் போன்ற வெளியீடுகளில் தங்கள் பணியை விளம்பரப்படுத்தினார்கள்.
2001 படையெடுப்புக்குப் பிறகு
அமைப்பானது 2001இல் தொடங்கிய நேட்டோ தலையீட்டை கடுமையாக விமர்சித்தது. ஏனெனில் மக்கள் தொகையில் உயிர்ச்சேதம் அதிகமாக இருந்தது. இந்த அமைப்பு 2001 படையெடுப்பின் போது ஆப்கானித்தானின் பல்வேறு நகரங்களில் கைவிடப்பட்ட பிரச்சாரத்தில் பயன்படுத்தப்பட்ட நான்கு புகைப்படங்களை தங்கள் வலைத்தளத்திலிருந்து அங்கீகரிக்காமல் பயன்படுத்தியதாக அமெரிக்க அரசுக்கு எதிராக வழக்குத் தொடுக்கும் வரை சென்றது.
சமீபத்திய செயல்பாடுகள்
சங்கம், மருத்துவமனைகள், பள்ளிகள், அனாதை இல்லங்களுக்கு ஆதரவாக நிதி சேகரிக்கிறது. மேலும், பாக்கித்தானிலும், ஆப்கானித்தானிலும் பல திட்டங்களை நடத்துகிறது. இவர்கள் 2006 முதல் அனைத்துலக பெண்கள் நாளான்று நிகழ்வுகளை நடத்தி வருகின்றனர்.
அங்கீகாரம்
மனித உரிமைகள் மற்றும் ஜனநாயகத்திற்கான பணிக்காக அமைப்பானது இதுவரை உலகம் முழுவதும் இருந்து 16 விருதுகளையும், சான்றிதழ்களை வென்றுள்ளது. அவற்றில் ஆறாவது ஆசிய மனித உரிமை விருதும் (2001) அடங்கும்.
மேலும் படிக்க
பகுப்பு:மகளிர் உரிமைகள் பகுப்பு:ஆப்கானித்தானின் வரலாறு
இந்தியாவில் உள்ள கலங்கரை விளக்கங்களின் பட்டியல்
thumb| [[சென்னை கலங்கரை விளக்கம்|கலங்கரை விளக்கம், சென்னை]] இந்தியாவில் உள்ள கலங்கரை விளக்கங்களின் பட்டியல் (List of lighthouses in India) என்பது இந்தியாவின் நீண்ட கடற்கரையிலும் அதனுடன் தொடர்புடைய தீவுகளிலும் உள்ள பல கலங்கரை விளக்கங்களின் பட்டியல் ஆகும். இவை நொய்டாவில் அமைந்துள்ள இந்திய அரசின் கலங்கரை விளக்கங்கள் மற்றும் விளக்கு பொது இயக்குநரகத்தால் நிர்வகிக்கப்படுகின்றன.
இவை நிர்வாக காரணங்களுக்காக ஒன்பது இயக்குநரகங்களாக வகைப்படுத்தப்பட்டுள்ளன. இவை, காந்திதாம், ஜாம்நகர், மும்பை, கோவா, கொச்சி, சென்னை, விசாகப்பட்டினம், கொல்கத்தா மற்றும் போர்ட் பிளேயர் ஆகும்.
காந்திதம் இயக்குநரகம்
காந்திதாமில் அமைந்துள்ள அலுவலகம்:
ஜாம்நகர் இயக்குநரகம்
ஜாம்நகரில் அமைந்துள்ள அலுவலகம்:
மும்பை இயக்குநரகம்
மும்பையில் அமைந்துள்ள அலுவலகம்:
மும்பை துறைமுகம்
கோவா இயக்குநரகம்
thumb| [[அகுவாடா கோட்டை|கோட்டை அகுவாடா கலங்கரை விளக்கம், கோவா]] கோவாவில் அமைந்துள்ள அலுவலகம்:
thumb| கபு கடற்கரை கலங்கரை விளக்கம்
கொச்சி இயக்குநரகம்
thumb|267x267px| [[கொல்லம் நகரில் தங்கசேரி கலங்கரை விளக்கம்]] thumb| [[கண்ணூர் கலங்கரை விளக்கம்|கண்ணனூர் கலங்கரை விளக்கம், கண்ணூர்]] thumb| [[மினிக்காய் தீவு|மினிகாயில் உள்ள கலங்கரை விளக்கத்தின் புழுக்களின் பார்வை]] கொச்சியில் அமைந்துள்ள அலுவலகம்:
மற்றவைகள்
சென்னை இயக்குநரகம்
thumb| [[மகாபலிபுரம் கலங்கரை விளக்கம்]] thumb| முட்டம் கலங்கரை விளக்கம் சென்னையில் அமைந்துள்ள அலுவலகம்:
விசாகப்பட்டினம் இயக்குநரகம்
thumb| சாண்டபில் கலங்கரை விளக்கம் விசாகப்பட்டினத்தில் அமைந்துள்ள அலுவலகம்:
போர்ட் பிளேயர் இயக்குநரகம்
போர்ட் பிளேரில் அமைந்துள்ள அலுவலகம் :
மற்றவைகள்
வெளி இணைப்புகள்
பகுப்பு:இந்தியாவில் உள்ள கலங்கரை விளக்கங்கள்
டெல்டா 1000
டெல்டா 1000 தொடர் (Delta 1000 series) என்பவை அமெரிக்காவைச் சேர்ந்த எரிந்தழியும் ஏவூகல அமைப்பு வகை ஏவூர்திகளாகும். இந்த ஏவூர்திகளைப் பயன்படுத்தி 1972 மற்றும் 1975 ஆண்டுகளுக்கு இடைப்பட்ட காலத்தில் எட்டு சுற்றுப்பாதை ஏவுதல்கள் நடைபெற்றன. டெல்டா குடும்ப வகை ஏவூர்திகளில் டெல்டா 1000 ஏவூர்தியும் ஒன்றாகும். நான்கு இலக்க எண் குறியீட்டைப் பயன்படுத்தி இவ்வகையின் மாறுபட்ட வகைகள் வேறுபடுத்தி அறியப்படுகின்றன.
தோர் ஏவுகணையின் நீட்சிவடிவமான நீள் தொட்டி தோர் அமைப்பே, டெல்டா தொடரின் முதற்கட்டம் ஆகும். மாற்றுருக்கள் அனைத்திலும் இம்முதற் கட்ட அமைப்புடன் ஆற்றல் நிரப்ப உயர்த்திகள் இணைக்கப்படுகின்றன. மேலேற்றும் உந்துகைச் சக்தியை அதிகரிக்கும் விதமாக திண்ம ஏவூர்தி உந்துகலங்களான காசுடர்-2 ஆற்றல் நிரப்பிகள் 4, 6 அல்லது 9 என்ற எண்ணிக்கைகளில் இணைக்கப்பட்டன.
டெல்டா 1000 நேர் எட்டு என்ற புனைப்பெயராலும் அழைக்கப்படுகிறது. டெல்டா 1000 ஏவூர்தியின் இரண்டாம் கட்ட மாற்றுருக்கள் முதற்கட்ட ஏவூர்திகள் போலவே எட்டு அடி நீள விட்டத்தைக் கொண்டுள்ளதால் "நேர் எட்டு" என்ற புனைபெயர் வந்தது. முன்னதாக உருவாக்கப்பட்ட டெல்டா ஏவூர்தி வகை இரண்டாவது நிலைகளில் விட்டம் சிறிய அளவில் காணப்பட்டது. மாற்றுருக்களின் தன்மைகளுக்கு ஏற்ப இரண்டு வேறுபட்ட இரண்டாம் நிலை ஏவூர்திகள் பறக்கவிடப்பட்டன.
பூமியின் தாழ்வட்டப் பாதைக்கு மேலே ஏவுதலுக்கான சில பறத்தல்களுக்கு மூன்றாம் நிலை ஏவூர்திகள் பயன்படுத்தப்பட்டன. இதற்காக தையோகால்-37டி அல்லது சிடார்-37இ வகைகள் உதவின. டெல்டா 1913 என்ற டெல்டா 1000 தொடர் ஏவூர்தியைப் பயன்படுத்தி 1973 ஆம் ஆண்டு சூன் 10 இல் எக்சுபுளோரர் 49 என்ற விண்கலம் நிலவின் சுற்றுப்பாதையில் நிறுத்தப்பட்டது.
கலிபோர்னியாவிலுள்ள வேண்டன்பெர்க் வான்படைத் தளத்தில் இருக்கும் விண்கல ஏவுவளாகம் 2டபிள்யூ வில் இருந்தும், கேப் கேனவெராலில் இருக்கும் விண்கல ஏவுவளாகம் 17பி இல் இருந்தும் டெல்டா 1000 ஏவூர்திகள் ஏவப்பட்டன. டெல்டா 1000 தொடரில் ஏவப்பட்ட எட்டு திட்டங்களும் வெற்றியில் முடிந்தன.
மேற்கோள்கள்
பகுப்பு:விண்வெளிப் பயணம் பகுப்பு:டெல்டா ஏவூர்திகள்
தக் மாகாணம்
தக் மாகாணம் (ஆங்கிலம்:Tak Province) தாய்லாந்தின் மேற்கு மாகாணங்களில் ( சாங்வாட் ) ஒன்றாகும். இதன் அண்டை மாகாணங்கள் (வடக்கு கடிகார திசையில் இருந்து) மே ஹாங் சோன், சியாங் மாய், லம்பூன், லம்பாங், சுகோத்தாய், கம்பேங் பெட், நக்கோன் சவான், உத்தாய் தானி மற்றும் காஞ்சனபுரி ஆகியவை. மாகாணத்தின் மேற்கு விளிம்பில் காயின் மாநிலம் மியான்மருடன் ( பர்மா ) நீண்ட எல்லை உள்ளது.
வரலாறு
தக் மாகாணத்தின் மேற்குப் பகுதியில் தெனாசெரிம் மலைகள் டவ்னா மலைத்தொடரை சந்திக்கின்றன. மியான்மருக்குள் செல்லும் சில சாலைகள் மற்றும் எல்லை தாண்டிய சாலைகள் ஒன்று மே சாட்டில் உள்ளது. மே சாட்டின் வடமேற்கு தாய் பக்கத்தில் உள்ள பிரதான சாலை மே ஹாங் சோனை நோக்கி நேராக வடக்கே திரும்பும் வரை எல்லையைத் தாண்டிச் செல்கிறது. தக் மாகாணம் 16,406 கிமீ 2 ஆக்கிரமித்து, பாங்காக்கிலிருந்து வடக்கே 426 கி.மீ தொலைவில் உள்ளது
பர்மாவுடனான போரின்போது அயுதாய இராச்சியம் வீழ்ச்சியடைவதற்கு முன்பு தக்கின் துணை ஆளுநராக மன்னர் தக்சின் இருந்தார். அவரது பெயர் சின் என்பதால், அவர் தக்கில் இருந்த காலத்தில் தக்-சின் என்று அழைக்கப்பட்டார்.
நிலவியல்
பூமிபோல் அணை ( மன்னர் பூமிபால் அதுல்யாதெச்சின் பெயரிடப்பட்டது, பழைய பெயர் யான்ஹீ அணை ) காவ் கேவ் தம்போனில் (துணை மாவட்டம்), சாம் நாகாவ் மாவட்டமான தக் நகரில் உள்ளது, இது 1958 முதல் 1964 வரை கட்டப்பட்டது. இது சாவோ பிரயா நதியின் இரண்டு ஆதாரங்களில் ஒன்றான பிங் நதியை நிறுத்தி வைக்கிறது. தக்ஸின் மகாரத் தேசிய பூங்கா, நம்டோக் பா சாரோன் தேசிய பூங்கா, லான் சாங் தேசிய பூங்கா, மற்றும் குன் பாவோ தேசிய பூங்காக்கள் அனைத்தும் மாகாணத்தில் உள்ளன. துங்கை நரேசுவான் வனவிலங்கு சரணாலயம் ஏரி முன்புறத்தில் பாதியை காஞ்சனபுரி மற்றும் ஹுவாய் கா கைங் வனவிலங்கு சரணாலயத்துடன் உத்தாய் தானியின் எல்லையில் பகிர்ந்து கொள்கிறது மற்றும் இது உலக பாரம்பரிய தளங்கள் ஆகும்.
பொருளாதாரம்
தக் பொருளாதாரத்தில் விவசாயம் ஒரு முக்கிய பகுதியாகும். தக் மாகாணம் அரிசி, சோளம், காய்கறிகள், பழங்கள், மாட்டிறைச்சி, திலாப்பியா(மீன்) மற்றும் பிற உணவுகளை உற்பத்தி செய்கிறது. தக்கில் உள்ள தொழில்களில் கருங்கல் குவாரி மற்றும் நகைகள் அடங்கும். துத்தநாக சுரங்கமானது முன்னர் மே சோட் மாவட்டத்தில் இருந்த்தது.